Sanghaj Kereskedelmi Expo - Budapest
2019-08-26 - 2019-08-27 | HUNGEXPO Budapesti Vásárközpont, Albertirsai út 10., Budapest, 1101, Magyarország
Sanghaj legnagyobb kereskedelmi, ipari és kereskedelmi szövetségei tagvállalatainak részvételével Budapesten kerül megrendezésre a ’’The 8th Shanghai Fair 2019’’ című rendezvény. A vásár 2012 óta nagy sikerrel került megrendezésre többek között Szlovéniában, Szerbiában, Fehéroroszországban stb. A budapesti rendezvényen több mint 200 kínai kiállító termékei lesznek megtekinthetők. A kiállítás keretében sor kerül kereskedelmi partnertalálkozókra, termékek bemutatójára, az érdeklődők megismerkedhetnek a kínai teaszertartással, gasztronómiával is.

A vásár időpontja: 2019. augusztus 26-27.
Helyszín: Hungexpo, D Pavilon

Részletes információk a kiállításról az alábbi linken keresztül érhetőek el:
http://www.sailofshanghai.com/index.html

Mezőgazdasági és élelmiszer ipari üzletember-találkozó Szlovéniában
2019-08-27 08:00 - 17:00 (Europe/Helsinki) | Gornja Radgona, Gornja Radgona, Szlovénia
A Maribor Fejlesztési Ügynökség nemzetközi üzletember-találkozót szervez „MEET4BUSINESS” Agra 2019 címen Gornja Radgonában (Szlovénia) az 57. Nemzetközi Mezőgazdasági és Élelmiszer-vásár AGRA 2019 keretében.

Az AGRA 2019 egy olyan esemény, ahol naprakész információk birtokába juthatnak a résztvevők, ezzel közelebb kerülve a természethez és működő üzleti hálót kialakítva. Az Agra több, mint 1800 kiállítója nyújtja a legpontosabb adatokat a gyártási és feldolgozási technológiák területén. Ezen felül a látogatók megtekinthetik, megérinthetik és kipróbálhatják a legmodernebb technológiákat és gépeket a mezőgazdaság, az erdőgazdálkodás, a gyümölcstermesztés és az élelmiszeripar területén. Lehetőség nyílik megkóstolni a legjobb mezőgazdasági termékeket, ételeket és borokat is.

A vásár fókuszpontja: digitális mezőgazdaság, digitalizáció az agrárélelmiszerekben, precíziós mezőgazdaság, nemzetközi gazdaság, új technológiák a mezőgazdaságban, a generációk megújítása, új termelési és feldolgozási technológiák, közelről származó élelmiszerek, biogazdálkodás, körkörös gazdaság.

További információ és regisztráció a MEET4BUSINESS hivatalos oldalán.

Országos Vállalkozói Mentorprogram Baranya megyei nyitórendezvény
2019-09-04 10:00 - 12:30 | Pécsi Kereskedelmi Központ, Majorossy Imre utca 36., Pécs, Magyarország
Útjára indul az Országos Vállalkozói Mentorprogram gyakorlati megvalósítása. A rendezvényen beszállítói- és külpiaci mentorálás iránt érdeklődő vállalkozások megismerkedhetnek a projekt során igénybe vehető szolgáltatásokkal és a kiválasztott mentorokkal.
A megyei nyitórendezvényen részletesen bemutatásra kerül a teljes projekt folyamata és a részvételi lehetőségek. A megyében mentor szerepet vállaló cégek:

Külpiaci mentorálás terén: Magnus Aircraft Zrt., Manual Divat Kft.
Beszállítói mentorálás terén: Lafarge Cement Magyarország Kft., Seres Gépipari és Kereskedelmi Kft., Z-Elektronika Kft.

Program:

09:30 – 10:00
Regisztráció

10:00 – 10:10
Megnyitó, köszöntő
Dr. Síkfői Tamás, a PBKIK elnöke / Rabb Szabolcs, a PBKIK főtitkára

10:10 – 10:30
Az Országos Vállalkozói Mentorprogram ismertetése, a szakmai mentorálás bemutatása
• Szakmai mentorálás külpiacra lépő és beszállítóvá váló vállalkozások részére
Előadó: Dr. Surányi Róbert, vezető projektkoordinátor

10:30 – 10:45
A mentorálandó cégekre vonatkozó pályázati felhívások, a jelentkezési feltételek ismertetése
Előadó: Buzási Orsolya megyei projektkoordinátor

10:45 – 11:00
Kérdések, válaszok

11:00 – 11:30
Mentorok rövid bemutatkozása
LAFARGE Cement Magyarország Kft.
SERES Gépipari és Kereskedelmi Kft.
Z-ELEKTRONIKA Kft.
MANUAL Divat Kft – Karma Gloves
MAGNUS Aircraft Zrt.

11:30 – 12:30
A rendezvény zárása, állófogadás (ebéd)

Jelentkezési határidő: 2019. szeptember 3.
A férőhelyek száma korlátozott, ezért a jelentkezéseket azok beérkezésének sorrendjében fogadjuk el.
A rendezvényen való részvétel ingyenes, de előzetes online regisztrációhoz kötött.
Ide kattintva regisztrálhat! »

További információ
Buzási Orsolya
MKIK Baranya megyei programkoordinátor
Tel: +36 20 / 372-9570
E-mail:buzasi.orsolya@mkik.hu
A program szervezői: a Magyar Kereskedelmi és Iparkamara (MKIK), a Pécs-Baranyai Kereskedelmi és Iparkamara (PBKIK) az Innovációs és Technológiai Minisztérium (ITM) és a SEED Kisvállalkozás-fejlesztési Alapítvány (SEED).

EXIM Lízingkonferencia
2019-09-05 10:00 - 12:00 | Bábolna Nemzeti Ménesbirtok, Mészáros út 1., Bánolna, 2943, Magyarország
Az eseményen megismerheti az Exportélénkítő Program termékeit és lehetősége nyílik személyesen egyeztetni az EXIM finanszírozási szakértőivel. Az Exportélénkítő Program keretében elérhető fix kamatozású konstrukciók célja, hogy hatékonyan ösztönözzék elsősorban a magyar kkv-szektor képviselőinek exportpiacokon való közvetlen és közvetett megjelenését, valamint elősegítsék nemzetközi versenyképességük növelését. A Program keretében finanszírozható forgóeszköz, beruházás, illetve géplízing.

Programterv

09:40 – 09:55
Regisztráció

10:00 – 10:30

Jákli Gergely, az EXIM vezérigazgatójának előadása az agrárgazdaságra szabott egyedi finanszírozásokról

10:30 – 10:50

Nyikos Katalin, az „EXIM 25 Díjjal” jutalmazott Deutsche Leasing Hungária Zrt. vezérigazgatójának előadása

10:50 – 11:10

Toldi Balázs Gergely, az EXIM „Év Lízingcége Díjjal” jutalmazott Budapest Lízing Zrt. vezérigazgatójának, valamint az „Év Kkv-finanszírozója Díjjal” jutalmazott Budapest Bank Zrt. üzletágvezetőjének előadása (felkérés alatt)

11:10 – 11:30
EXIM jó gyakorlat: ügyfélelőadás

Időpont: 2019. szeptember 5. csütörtök 10 óra
Helyszín: Bábolna Nemzeti Ménesbirtok, Színházterem
2943 Bábolna, Mészáros út 1.

Részvételi szándékát szíveskedjen jelezni 2019. szeptember 2. 15.00 óráig a pinter.janos@exim.hu e-mail címre!

IFA Berlin kiállítás és üzletember-találkozó
2019-09-06 - 2019-09-11 | Berlin, Németország
Az Enterprise Europe Network nemzetközi üzletember-találkozót szervez „IFA Business Days” néven a 2019. szeptember 6-11. alatt megrendezésre kerülő IFA fogyasztói elektronika és háztartási gépek kiállításának és vásárának keretein belül.

A kiállítás programjátt különböző üzleti megbeszélések egészítik ki és vezetett üzleti túrákat tartanak az érdekelt kiállítók és a különleges vendégek számára.

A programot hamarosan közzéteszik az IFA Berlin 2019 hivatalos honlapján.

Kamara Kupa teniszverseny
2019-09-07 08:30 - 20:00 | Pécsi Elektromos Sportegyesület, Diófa u. 6., Pécs, Baranya, 7622, Magyarország
A Pécs-Baranyai Kereskedelmi és Iparkamara idén 21. alkalommal szervezi meg társasági sporteseményét.

Nevezni férfi páros (amatőr, profi*), női páros és vegyes páros kategóriában lehet.
A verseny időpontja: 2019. szeptember 7. (szombat)
Esőnap: 2019. szeptember 8. (vasárnap)
A verseny szervezője és helyszíne: Pécsi Elektromos Sportegyesület
(7622 Pécs, Diófa u. 6.)
Nevezési határidő: 2019. augusztus 22.
Sorsolás a helyszínen szeptember 7-én 8.30-kor az erősorrend figyelembevételével.
Nevezési díj: 6 000 Ft / fő (az ár 27%-os Áfa-t tartalmaz)
A nevezési díj tartalmazza az akár két kategóriában való indulást (férfi páros amatőr vagy profi és vegyes páros illetve női páros és vegyes páros), az ebédet, a vacsorát, az italellátást és a díjazást.
Idén is szervezünk PLAY & STAY versenyt piros, narancssárga és zöld pályán. Regisztráció: 1 500 Ft / fő.
További információ és nevezés:
Katona Petra
Mobil: 06209210612
E-mail: pkatona@pbkik.hu
* a páros egyik – de csak az egyik – tagja lehet edző vagy igazolt játékos

Üzleti delegáció Kínába - Hongkong, Makaó
2019-09-08 - 2019-09-13 | Hongkong, Kína
Hongkong a Kínai Népköztársaság Különleges Igazgatású Területe, ennek keretében jelentős autonómiával rendelkezik: saját kormánya, jogrendszere és pénzneme van. Hongkong gazdasági helyzetének mára meghatározó eleme, hogy Kína a világ leggyorsabban növekvő, kiemelkedő jelentőségű gazdasága lett.

Hongkong területe 1.104,3 km2, lakossága mintegy 7.5 millió fő. A város gazdasági jelentősége világszinten kiemelkedő – mind pénzügyi, mind kereskedelmi szempontból: az ázsiai-csendes-óceáni régión belül itt található a vállalati központok legnagyobb tömörülése. A hongkongi értéktőzsde az egyik legjelentősebb a világon.
A kiutazó üzleti delegáció célja az általános üzleti kapcsolatok fejlesztésén túl a vállalkozók közötti együttműködési lehetőségek feltérképezése, a már meglévő üzleti kapcsolatok elmélyítése, valamint részvétel a ,,4th Belt and Road Summit’’ konferencián.

Célcsoport
Kína iránt érdeklődő exportorientált és innovatív cégprofilú vállalkozások, melyek az alábbi területeken tevékenykednek:

ICT
környezeti, tiszta technológiák
gépipar
mezőgazdasági technológiák
élelmiszeripar
vízipar
hulladékgazdálkodás
szennyvízkezelés

Tervezett programok

tájékoztató konzultáció a Hongkongi Főkonzulátus munkatársaival
találkozó a kamarai partnerekkel Makaóban
részvétel a ,,4th Belt and Road Summit’’ rendezvénysorozaton Hongkongban

A megfelelő mennyiségű és minőségű üzleti partnerek felkutatása a külföldi partnereink felelőssége, erre vonatkozólag az MKIK nem tud garanciát vállalni. A kamarák mindent megtesznek a rendezvény sikeréért, de javasoljuk, hogy az eredményes kiutazás érdekében, saját szervezésben is hívjanak partnereket az üzletember-találkozóra.
A tervezett szakmai program.

Miért érdemes részt venni?

ingyenes részvétel a szakmai programokon (a ’’4th Belt and Road Summit’’ a delegáció résztvevői számára ingyenes, a részvételi díjat az MKIK állja)
tájékozódási lehetőség Hongkong és Makaó gazdasági és üzleti környezetéről, a magyar-kínai gazdasági együttműködési lehetőségekről
tárgyalási lehetőség potenciális üzleti partnerekkel

A 2018-as Belt and Road fórum számokban:

80+ nemzetközileg elismert előadó
55 országból közel 5,000 résztvevő (kormányzati, pénzügyi, gazdasági szakemberek, gyártók, start-up cégek, projekt tulajdonosok, stb.) közel 100 külföldi delegáció
29 ország 50 kiállítója vett részt a Global Investment Zone befektetési rendezvényen
520+ üzleti találkozó került megszervezésre a projekt tulajdonosok számára
230+ bemutatásra került projekt

A konferencia főbb témái 2019-ben:

Guangdong – Hong Kong – Macao, a Greater Bay Area, mint a Belt and Road Initiative bázisa
Infrastuktúra finanszírozás
Kínai infrastruktúra finanszírozás és EPM szerződések
Geopolitikai rizikók
Nemzetközi vitarendezés
Digitális Selyem Út / Smart City
Lehetőségek a kis-és középvállalkozások számára

A 4th Belt and Road Summit részletes programja: http://www.beltandroadsummit.hk/en/information_centre/programme.html

Szervezők
A Magyar Kereskedelmi Iparkamara a Hong Kong Trade Development Councillal (HKTDC) és Magyarország Hongkongi Főkonzulátusával együttműködve a helyi kamarai és üzleti partnerek támogatásával.

Milyen nyelvűek a szakmai programok?
A szakmai programok nyelve az angol, magyar tolmácsolás nem biztosított.

Jelentkezési határidő: 2019. június 14.

Jelentkezés és bővebb információ:
A jelentkezéshez az alábbiakban felsorolt három dokumentumot kitöltve, 2019. június 14-ig a vegvari.kristof@mkik.hu e-mail címre várjuk.

jelentkezési lap a szállásigény és a kiutazás módjának megjelölésével,
angol nyelvű cégprofil
aláírt adatkezelési és hozzájáruló nyilatkozat

Az üzleti delegáció minimum 10 fő érdeklődése esetén valósul meg, ezért kérjük, hogy foglalásukat csak visszajelzésünket követően véglegesítsék.

Kapcsolattartó: Végvári Kristóf, vegvari.kristof@mkik.hu, tel: +36 1 474 5106

ITU Telecom World 2019
2019-09-09 - 2019-09-12 | Majorossy Imre utca 36., Pécs, 7625, Magyarország
A HEPA Magyar Exportfejlesztési Ügynökség és a PBKIK Enterprise Europe Network szíves figyelmébe ajánlja az ITU Telecom World 2019 mellett szervezett kétnapos nemzetközi partnerkereső találkozót (Budapest, 2019. szeptember 10-11.).

Az ITU Telecom World 2019 egy olyan globális rendezvény, ahol az ICT szektor szereplői találkoznak a legújabb trendek bemutatása, üzleti kapcsolatok kialakítása érdekében. A rangos eseménynek ebben az évben – 2015-höz hasonlóan – Budapest ad otthont, 2019. szeptember 9-12. között.

Az ITU Telecom World kormányok, vállalatok, valamint kis- és középvállalkozások legfontosabb infokommunikációs rendezvénye, amely egyedülálló nemzetközi platformot biztosítva, összehozza a fejlett és fejlődő piacokat, az állami és magán szektor vezetőit, az infokommunikációs technológia iparági képviselőit. Az ITU az ENSZ legfontosabb infokommunikációs területen működő, globális intézménye, amelynek feladata a nemzetközi távközlési együttműködés segítése, Magyarország alapító tagja a 193 tagállamot tömörítő nemzetközi egyesületnek. 2018-ban Magyarországot beválasztották az ITU döntéshozó testületébe, a 48 tagú tanácsba.

Nemzetközi partnerkereső találkozó
Helyszín: Budapest, Hungexpo, F csarnok
Partnerkereső találkozó időpontja: 2019. szeptember 10-11.
Regisztrációs határidő (B2B): 2019. szeptember 9.

Az ITU Telecom World mellett szervezett partnerkereső találkozó kiváló alkalmat jelent:

nemzetközi üzleti kapcsolatok bővítésére,
online tárgyalásfoglalás segítségével előre egyeztetett kétoldalú tárgyalások lefolytatására a B2B-re regisztrált résztvevőkkel,
K+F és technológiai partnerkapcsolatok kiépítésére, új projektötletek megvitatására.

A következő hetekben folyamatosan bővülő résztvevői profilok előzetesen is megtekinthetőek a találkozó honlapján.

A regisztráció kétlépéses folyamata:

Az ITU Telecom World 2019 oldalán szükséges regisztrálni https://telecomworld.itu.int/take-part/register/ Magyarországi szervezetek számára a belépés ingyenes a négynapos kiállításra. A Fórum belépőről és egyéb jegytípusokról a fenti oldalon tájékozódhat.
Készítse el részletes profilját, a cég és a keresett együttműködés leírásával a partnerkereső esemény oldalán: https://telecomworld-itu.b2match.io/. Ezután kérjen tárgyalásokat a potenciális partnerektől. Folyamat

A program hivatalos honlapján talál részletes információt a rendezvényről: https://telecomworld-itu.b2match.io/

Disszeminatív szakmai workshop
2019-09-11 08:30 - 17:00 | Kapos Hotel és Étterem, Kossuth tér, Kaposvár, Magyarország
A Külgazdasági és Külügyminisztérium a KÖFOP-2.1.4-VEKOP-16-2016-00001azonosító jelű, „A Külgazdasági és Külügyminisztérium humánerőforrás-gazdálkodásának és belső képzési rendszerének fejlesztése”című kiemelt projektje keretében –nyolc regionális helyszínen –a projekt keretében megvalósuló „Külügyi és Külgazdasági Tudásbázis” egyes eredményei, különösen a külgazdasági tevékenység lokális, helyi szintű támogatásának–, így a működő tőke beruházás-illetve export-ösztönzésnek a helyi önkormányzatok által is megvalósítható és adaptálható eszközeinek, módszereinek–, valamint a kapcsolódó hazai és nemzetközi jó gyakorlatoknak a bemutatása, illetve az e tématerületet célzó,a Minisztérium által a projekt keretében kidolgozott közszolgálati belső továbbképzéseknek a szélesebb körű megismertetése céljából 2019. szeptember 9-19. között disszeminatív szakmai workshop-sorozatot szervez.

PROGRAM:
8:30-9:00 ÉRKEZÉS, REGISZTRÁCIÓ
9:00-9:15 KÖSZÖNTŐ
9:15-10:00 KÖFOP-2.1.4-VEKOP-16 KIEMELT PROJEKT ÉS A KÜLÜGYI ÉS KÜLGAZDASÁGI TUDÁSBÁZIS BEMUTATÁSA
10:00 -10:15 KÁVÉSZÜNET
10:15 -12:00 ELŐADÁSOK –KÜLGAZDASÁGI TEVÉKENYSÉG HELYI TÁMOGATÁSÁNAK ESZKÖZEI, JÓ GYAKORLATAI I. (MŰKÖDŐ TŐKE BERUHÁZÁS-ÖSZTÖNZÉS, EXPORT-ÖSZTÖNZÉS)
12:00-13:00 EBÉD
13:00-13:45 ELŐADÁSOK–KÜLGAZDASÁGI TEVÉKENYSÉG HELYI TÁMOGATÁSÁNAK ESZKÖZEI, JÓ GYAKORLATAI II. (KÜLGAZDASÁGI INTÉZMÉNY RENDSZER ÉS SZOLGÁLTATÁSI KÖR)
13:45 -14:45 KEREKASZTAL-BESZÉLGETÉS
14:45-15:00 KÁVÉSZÜNET
15:00 -17:00 WORLD CAFÉ – INTERAKTÍV ESZMECSERE

Felhívjuk a figyelmet, hogy a disszeminatív workshopon való részvételt a közszolgálati továbbképzési kötelezettség („Probono”) alá tartozó tisztviselők éves továbbképzési tervükben –pont értékkel –beszámíthatják.
A rendezvényen való részvétel díjtalan, de regisztrációhoz kötött.
Kérem, hogy részvételi szándékát, illetve távolmaradása esetén a témában jártas szakértő kollégájának delegálását a kofoprendezveny@mfa.gov.hu e-mail címen jelezze!

Ismerjük meg a Kamarát - Ismerjük meg egymást!
2019-09-12 15:00 - 16:30 | Pécsi Kereskedelmi Központ, Majorossy Imre utca 36., Pécs, Magyarország
Vállalkozását érintő kérdése van? Fejleszteni szeretne? Külföldi partnerkeresésben gondolkodik? Folytatódik a Pécs-Baranyai Kereskedelmi és Iparkamara tájékoztató rendezvénysorozata, ahol a regisztrált vállalkozók és azok is, akik vállalkozásuk indítása előtt állnak megismerkedhetnek a Kamaránál igénybe vehető szolgáltatásokkal, feltehetik kérdéseiket, hogy együtt megoldásokat találjunk és megtaláljuk azokat a területeket, ahol kölcsönösen egymás segítségére lehetünk.

A Pécs-Baranyai Kereskedelmi és Iparkamara fontosnak tartja a legfrissebb információkról és a minden vállalkozás számára elérhető lehetőségekről tájékoztatni Önöket, kérdéseiket a honlapon keresztül is feltehetik számunkra, reméljük személyesen is köszönthetjük Önöket a Kamarában!
Rendezvény: Ismerje meg a Kamarát – Ismerjük meg egymást!
Időpont: 2019. szeptember 12. (csütörtök) 15:00-16:30
Helyszín: Pécs-Baranyai Kereskedelmi és Iparkamara – Kis-Zsolnay terem
(7625 Pécs, Majorossy I. u. 36.)

A rendezvényen való részvétel díjmentes, de előzetes online regisztrációhoz kötött, melyet a jelentkezés sorrendjében tudunk fogadni maximum 50 főig. (Túljelentkezés esetén későbbi időpontot fogunk megadni egy következő rendezvényre válasz e-mailben.)

Ha nem tud eljönni rendezvényeinkre, de nem szeretne lemaradni vállalkozását érintő tudnivalókról, iratkozzon fel hírlevelünkre.

Regisztráció 2024 - Ismerje meg a Kamarát

Jelentkező adatai

Jelentkező személy neve

Vállalkozás neve

Vállalkozás adószáma

Email címe
*

Telefonszáma

Kérjük írja le egy mondatban, mivel foglalkozik vállalkozása!
*

Vállalkozását most indította, mivel Ön:
*

pályakezdő.

"újra"kezdő (új karrier, foglalkozás).

csak egyéni vállalkozóként tudják foglalkoztatni.

innovatív/kreatív ötletét szeretné megvalósítani.

vállalkozóként képzelte el a jövőjét.

nyugdíjas.

egyéb.

Adjon meg 3 az Ön vállalkozását érintő témát, konkrét kérdést, melyekre szeretne választ kapni! (pl.: külpiacra lépés, okmányhitelesítés, mit kell elintéznem külföldi munkavállaláshoz, foglalkoztatáshoz, milyen hatóságot kell/lehet felkeresnem, ha … stb.)

plus1

Újabb résztvevő hozzáadása

minus1

Résztvevő eltávolítása

Adatkezelési tájékoztató
*

A rendezvény adatkezelési tájékoztatóját megismertem, annak tartalmát elfogadom.

Adatkezelési tájékoztató

Beküldés

Európai Mobilitási Hét - 2019. szeptember
2019-09-16 - 2019-09-22 | Pécs, Magyarország
Kibírna egy hetet vagy akár csak egy napot autó nélkül? Tenne a fenntarthatóbb környezetért és az egészségéért? Kedveli az alternatív közlekedési módokat? Szeret játszani és kedveli a kihívásokat?
Az Európai Mobilitási Hét Önnek szól! Tízezer lépés Pécsen! Elfogadja a kihívást? Hagyja az autót és sétáljon velünk!
Vegyen részt a „Sétálj és játssz velünk!” Ökocaching játékunkban, és nyerjen értékes zöld ajándékokat!
A játékleírás ide kattintva elérhető.
Időpont: 2019.szeptember 16. (hétfő) – szeptember 22. (vasárnap)
A játék menete:
1. A térképen – linkről elérhető – látható nyolc helyszín közül válassza ki az elsőt, amelyet gyalogosan meg szeretne látogatni.
2. A térkép, a GPS koordináták, vagy telefonod navigációs eszköze segítségével látogassa meg a helyszínt.
3. A helyszínen található QR kódot olvassa be – internet eléréssel rendelkező – telefonja segítségével, majd mobil böngésződben nyissa meg a webcímet.
4. A megjelenő kérdést válaszolja meg és írja be email címét is, a beküldés gombra kattintás előtt.
5. Tekintse meg a helyes választ és a megjelenő térképen jelölje ki a következő helyszínt.
A válasz helyessége nem befolyásolja a játékban való részvételt.
Helyszínek:

PTE Okospad
PTE ÁOK buszmegálló
Pécsi vasútállomás
Villamos
Rákóczi úti buszmegálló
Lyceum u. 13.
Zsolnay Negyed Pécsike kerékpár gyűjtő
Balokány-liget

Az első 150 teljesítő környezettudatos lépéseit garantált biopamut válltáska ajándékkal jutalmazzuk már hat helyszín felkeresésével.
A beküldők (legalább 6 helyszín meglátogatása, és válaszának beküldése esetén) között további ajándékokat sorsolunk ki:

Csónakázás a Balokány-ligetben,
Botanikus kert belépők,
Design kulacs,
Kerékpáros felszerelés

Sétáljon Velünk egy zöldebb város felé, mert minden lépés számít!

DMZ és Elevate: két őszi lehetőség start-upok számára az észak-amerikai piacra lépéshez
2019-09-16 - 2019-09-27 | Majorossy Imre utca 36., Pécs, 7625, Magyarország
A „DMZ” kanadai egyetemi akcelerátor a sikeresen lezajlott első 2 hetes soft landing program után szeptemberben is szeretne magyar csapatokkal dolgozni. A „DMZ YYZ” 2019 szeptemberében tehát második alkalommal kerül megrendezésre, ezúttal az ELEVATE című konferencia időszakában, így újból óriási lehetőséghez juttatja a jelentkezőket.

1. DMZ YYZ
A DMZ két hetes soft landing programjának részei:

projektekre szabott B2B találkozók
workshopok, amelyeket sikeres sorozatvállalkozók, befektetők, startupperek tartanak
potenciális befektetőkkel, fogyasztókkal való összekötések, bemutatkozások
„egy az egyben” biztosított mentorálás.

2. Ezt követően pedig: Elevate konferencia
Mindez 2019. szeptember 16-27. között!

Felhívás:
https://inputprogram.com/2019/06/07/dmzkanada/
/Az INPUT Program ajánlása/

Miként alakul át a H2020 SME Instrument finanszírozás 2019-től? - Knowledge To Money Club
2019-09-17 13:30 - 16:30 | HEPA Nonprofit Zrt., Ipar utca 5., Budapest, 1095, Magyarország
A Knowledge To Money Club alkalmakon valós vállalati innovációs projekteket elemeznek a H2020 szerződött szakértői (coach-ok, bírálók, pályázatírók, KAM-ok….) és tőkebefektetők. A vállalatvezetők, projektgazdák azonnali visszajelzéseket kapnak a bemutatott üzleti modelljeikről az értékelés legfontosabb kritériumait tekintve, továbbá hasznos tanácsokkal látják el őket arról, hogy miként tudják továbbfejleszteni azokat.
A szeptember 17-i rendezvény fókuszában: „Miként alakul át a H2020 SME Instrument finanszírozás 2019-től?”
Program
13:30 – 14:00 Érkezés, regisztráció
14.00 – 14:05 Rövid köszöntő, a K2M Club célja, eredmények, tervek (Dervalics Ákos – K2M Club)
14:05 – 14:15 HEPA Magyar Exportfejlesztési Ügynökség Nonprofit Zrt. köszöntője (tbd)
14:15 – 14:30 Horizont 2020 KKV eszköz program változásai (Divinyi Ágnes, NKFIH)
14:30 – 14:50 Út a nyeréshez – Rocketshepherd, Tamás Sebastian Phase II. aspiráns – (prezentáció és kérdés-felelet)
14:50 – 15:10 Út a nyeréshez – Servo Movement, (tbd) Phase II. aspiráns – (prezentáció és kérdés-felelet)
15:10 – 15:20 Kávészünet, networking
15:20– 15:40 NYERTES és Brüsszelben prezentált Phase II vállalkozás bemutatkozik – OMTLAB, Jakab László – (prezentáció és kérdés-felelet)
15:40 – 16:00 Pályázatok egy bíráló szemével: Herczeg Gábor, (10 perc prezentáció és 10 perc kérdés-felelet)
16:00 – networking
A klubnap társszervezője a HEPA Magyar Exportfejlesztési Ügynökség Nonprofit Zrt. és az Enterprise Europe Network.
A rendezvényen való részvétel DÍJMENTES, azonban előzetes regisztrációhoz kötött. Részvételi szándékát kérjük, hogy az esemény honlapján található űrlap kitöltésével jelezze 2019. szeptember 16-ig!
Kérdéseivel keresse Dervalics Ákost a +36 30 378 4396 vagy Weiner Jánost a +36 70 434 5020 telefonszámon!
A Knowledge To Money Clubról
A Knowledge To Money Club egy olyan non-profit kezdeményezés, melyet rendszeresen, negyedévente rendeznek meg budapesti helyszíneken. A hazai vállalkozások többsége küszködik a nemzetközi piacra lépéshez és forrásbevonáshoz szükséges tudás megszerzésével és alkalmazásával. Ennek következménye többek közt, hogy a magyar cégek sikerességének aránya (2-3%) messze alulmúlja az EU átlagát (8%) a H2020 SME Instrument-ben.
A rendezvények célja a pályázók sikerességének drasztikus javítása. Kockázati tőke piacon azt tűzték ki célul, hogy az általuk felkészített vállalkozások tőkebevonási valószínűsége duplája legyen az egyes tőkealapok átlagának. Tekintettel arra, hogy gyakorlatilag megegyeznek a H2020 SME Instrument források odaítélésekor és a kockázati tőkebevonáskor is értékelt szempontok, a résztvevők mindkét forrásbevonás tekintetében használható tudást és tapasztalatokat ismerhetnek meg a klubnapokon.
Az Európai Bizottság által kiválasztott business coach-ok az azonnali visszajelzéseken túl igény esetén projektenként 3 órában díjmentes konzultációt adnak azon vállalkozóknak, akik megküldik kész pályázatukat, és szakértőként támogatják a pályázó erőfeszítéseit a siker érdekében.
Vélemények a klubról: http://www.k2m.club/veacutelemeacutenyek-a-klubroacutel
Honlap: www.k2m.club

Nyitott Egyetem: egészség és mozgás
2019-09-17 18:00 - 20:00 | PTE KPVK aula, Szántó Kovács János u. 1/B, Pécs, Baranya, 7633, Magyarország
A Pécsi Tudományegyetem következő Nyitott Egyetem előadására várja a mozgás szerelmeseit szeptember 17-én 18 órakor a Szántó Kovács János utca I/B. aulájában.
Dr. Tóth Miklós: Hirtelen szívhalál és fizikai aktivitás
A mozgás kedvező hatásaival és az inaktivitás káros következményeivel ismerkedhetnek meg Dr. Tóth Miklós előadásában, ahol szó lesz többek között népbetegségekről, valamint a fizikai aktivitás miként befolyásolja a vérnyomást, a csont anyagcseréjét és lelkünk egészségét.
Dr. Molics Bálint: Félrelépés nélkül a sportban
Egy félrelépés kortól, nemtől függetlenül bárhol és bárkivel előfordulhat. Dr. Molics Bálint előadásában a félrelépések kialakulásával és megelőzésével foglalkozik a sportsérülések és bokasérülések vonatkozásában.

XVIII. „Toureurocentr – Kárpátalja 2019
2019-09-19 08:00 - 2019-09-20 17:00 | Ungvár, Ungvár, Ukrajna
2019. szeptember 19-20 között Ungváron kerül megrendezésre a XVIII. „Toureurocentr – Kárpátalja 2019” Nemzetközi turisztikai kiállítás és vásár. A rendezvény Kárpátalja megye legnagyobb és legjelentősebb turisztikai szakkiállítása és vásárra, melynek célja a Kárpátok eurorégió idegenforgalmi fejlesztése, beruházási és innovációs projekt lehetőségek bemutatása a turizmus területén, a nagyközönség ukrán és külföldi turisztikai termékekkel való megismertetése, valamint szakmai tapasztalatcsere a résztvevő kiállítókkal. A 2018. évi kiállításon külföldi kiállítóként mutatkozott be Magyarország, Csehország, Szlovákia és Németország.

Az idegenforgalmi kiállításon túl a résztvevők megismerkedhetnek a kárpátaljai falusi turizmus lehetőségeivel, a vásáron bemutatkoznak a kárpátaljai borok, kézműves sajtok és méztermékek, mindemellett a látogatók egy mesterkurzus keretében kipróbálhatják a nemzeti ételek és ajándéktárgyak készítését is.

A standhely használata INGYENES, de regisztrációhoz kötött. Az egységes standhely 4 négyzetméter alapterületű, amely tartalmaz egy asztalt, két széket, elektromos csatlakozót, valamint egy szabadon választott, a regisztrációs lapon megadott fríz feliratot (max. 20 karakter), valamint őrző-védő szolgálatot.

Regisztrációs határidő: 2019.08.12.

Angol nyelvű regisztrációs lap.

A kitöltött jelentkezési lapot kérjük, küldje meg: economy@carpathia.gov.ua illetve trade.ung@mfa.gov.hu email címekre.

Ukrán nyelvű összefoglaló a 2018. évi rendezvényről:
https://www.youtube.com/watch?v=HyqiiAQEVlE
https://www.youtube.com/watch?v=OZ3STwlkmho

Innovációs vezetőképzés a PTE-n
2019-09-20 | Pécsi Tudományegyetem Transzdiciplináris Kutatások Intézete, Ifjúság útja 11., Pécs, 7624, Magyarország
A Pécsi Tudományegyetem Transzdiszciplináris Kutatások Intézete INNOVÁCIÓS VEZETŐKÉPZÉST (angol nyelvű, költségtérítéses oktatás) indít 2019. szeptember 20-ai kezdéssel.
A képzés célja, hogy az innovációs vezetőket felkészítse arra, hogy a technológia exponenciális fejlődésének megfelelően tudják saját kutatási, fejlesztési és innovációs tevékenységeiket kialakítani, biztosítva ezáltal szervezetük, vállalkozásuk jövőállóságát és üzleti fenntarthatóságát.
Jelentkezési határidő: 2019. augusztus 16. [Early Bird jegyvásárlás határideje: 2019. augusztus 9.]
A szervezők Demo Day keretében biztosítanak lehetőséget az oktatókkal való megismerkedésre, és kérdések feltevésére a képzéssel kapcsolatban. Ennek időpontja: 2019. augusztus 2.
Részt venne a DEMO DAY-en? Akkor küldje el nevét és e-mail címét az itd@pte.hu e-mail címre!
A képzés oktatói: http://itdweb.hu/hu/innovacios-vezetokepzes-oktatoi/
Bővebb információ és jelentkezés: http://itdweb.hu/hu/innovacios-vezetokepzes/

Exporthatékonyság a német piacon
2019-09-24 13:30 - 16:00 | BOKIK székhely, Szentpáli u. 1., Miskolc, 3525, Magyarország
A Magyar-Német Üzleti és Beszállítói Fórum (2019. szeptember 24.) az MKIK Magyar-Német Tagozatának és a Borsod-Abaúj-Zemplén Megyei Kereskedelmi és Iparkamarának a szervezésében valósul meg.

A rendezvény célja, hogy tájékoztassa a hazai kis- és középvállalkozásokat a német piaci exportlehetőségekről. Továbbá céges jó gyakorlatként sikeres hazai, a német piacra is exportáló vállalkozások osztják meg tapasztalataikat és ismertetik az aktuális beszállítói lehetőségeket cégüknél.
Az előadások után a résztvevőknek lehetőségük lesz kötetlen formában konzultálni az előadókkal a networking kávészünet során.

PROGRAM

13.30 – 14.00
Regisztráció

14.00 – 14.15
Köszöntők
Bihall Tamás, a BOKIK elnöke és az MKIK oktatás- és képzési ügyekért felelős alelnöke
Bódi László, az MKIK Magyar-Német Tagozatának elnöke

14.15 – 14.35
A jövő exportőreinek finanszírozása – tájékoztató az EXIM versenyképességet javító hitelprogramjáról és a hitelfedezeti garanciáról
Szőcs Gábor, igazgató, Vezérigazgatói Kabinet, EXIM

14.35 – 14.55
Best practice – a Robert Bosch Energy and Body Systems Kft. legdinamikusabban fejlődő eBike üzletágának bemutatása és beszállítói lehetőségek (a Bosch ezen üzletágánál)
Roland Ahl, gyárigazgató, Robert Bosch Energy and Body Systems Kft.

14.55 – 15.15
Önálló exportőri tapasztalatok a német piacon – beszállítói lehetőségek a FUX Zrt.-nél
Bartos Ildikó, kereskedelmi igazgató, Fux Zrt.

15.15 – 15.35
Tapasztalatok a német piacon német multik beszállítójaként – beszállítói lehetőségek a Fireplace Manufacturing and Trading Company-nél
Demeter László – felkérés alatt, kereskedelmi vezető, Fireplace Kft.

15.35 – 16.00

Networking kávészünet
Konzultációs lehetőség az előadókkal

Részvétel feltételei
Jelentkezési határidő: 2019. szeptember 20., péntek 12.00 óra
A rendezvényen való részvétel ingyenes, de előzetes online regisztrációhoz kötött.
A férőhelyek száma korlátozott, ezért a jelentkezések azok beérkezésének sorrendjében kerülnek elfogadásra. Egy vállalkozás képviseletében maximum 2 fő vehet részt az eseményen.

További információ:
Név: Béres László
Tel: +36 1 474 5177
E-mail: beres.laszlo@mkik.hu

Kőipari szakkiállítás 2019
2019-09-25 - 2019-09-28 | Verona, Olaszország, Magyarország
54. alkalommal kerül megrendezésre a világ márvány piacának vezető rendezvénye Veronában.

A 2019.09.25-09.28 között megrendezésre kerülő rendezvényen a természetes kövek felhasználásának legújabb trendjei, a szakma technikai, technológiai és szakmai újdonságai kerülnek bemutatásra.
A rendezvényre online regisztrációval térítésmentesen igényelhetők belépők a Kőfaragó és Műkőkészítő Vállalkozók Országos Ipartestületénél, valamint kedvezményes szobaárak is elérhetők félpanziós ellátással.
A jelentkezési határidő: 2019. szeptember 4.

További információ a 0620/399-2728-s telefonszámon kérhető.

Ingyenes Családi nap - Kisszentmárton
2019-09-25 09:00 - 14:00 | Kisszentmárton, Kossuth Lajos u. 47., Kisszentmárton, Baranya, Magyarország
A Szigetvári Család és KarrierPONT szeretettel vár minden érdeklődőt a Kisszentmárton-i családi napra.
Időpont: 2019. szeptember 25. 9:00–14:00
Helyszín: Kisszentmárton, Kossuth L. u. 47. Katolikus Karitász JelenlétPont (volt IKSZT)
A program ingyenesen igénybe vehető szolgáltatásai:
– Önbizalom-növelő tréning, melyen ajándékcsomagot kapnak a résztvevők.
– A projekt ingyenesen igénybe vehető szolgáltatásainak ismertetése.
– Ingyenes jogi tanácsadás: családjogi kérdések, családi kassza maximalizálása az adójóváírás által, bölcsödei támogatás és, a CSOK igénylése témakörében.
– Kézműves workshop. Az elkészített tárgyak hazavihetőek.
– Népi játszóház gyerekeknek.
Szeretettel várunk minden érdeklődőt!
A részvétel ingyenes, de előzetes bejelentkezés szükséges amit ide kattintva, majd a poszt alatti hozzászólásban lehet megtenni.

FAM szlovén női menedzserek szövetsége találkozó
2019-09-25 15:30 - 21:00 | Podčetrtek, Szlovénia
A találkozóra a 2017-ben Vonyarcvashegyen tartott magyar-szlovén üzletasszony találkozó folytatásaként kerül sor. Az esemény munkanyelve angol, fő témája pedig a digitalizáció és a körkörös gazdaság.

Tervezett program:
15.30-16.00 Érkezés, helyszín megtekintése
16.00-16.30 Vendégfogadás
16.30-17.00 Gyógyfürdő megtekintése
17.00-19.30 Találkozó hivatalos része, megnyitója
Beszéd – FAM-elnök
Beszéd – Olimia Gyógyfürdő igazgatója
Beszéd – Podčetrtek polgármestere
Beszéd – magyar gazdaság és kormányzati képviselői- téma: magyar gazdaság bemutatása, valamint a szlovén-magyar együttműködés értékelése
Beszéd – szlovén gazdaság és kormányzati képviselő – téma: a szlovén-magyar együttműködés értékelése (meghívót kapott a szlovén kormányfő, gazdasági miniszter, Szlovén Turisztikai Ügynökség (STO) igazgatója, a Szlovén Gazdasági Minisztérium turizmusért felelős államtitkára)
Előadás – körkörös gazdaságról, szlovén előadó által, 30’
19.30 – Találkozó kötetlen része – B2B megbeszélések, háttérben kulturális program és megvendégelés. A helyi termelők bemutatják termékeiket.

MEGHÍVÓ

Időpont: 2019. szeptember 25
Helyszín: Podčetrtek, Szlovénia
Amennyiben a rendezvény felkeltette érdeklődésüket jelezzék a trade.lju@mfa.gov.hu e-mail címre legkésőbb 2019. augusztus 10-ig.

Üzleti lehetőségek Ecuadorban
2019-09-26 08:00 - 17:00 | Magyar Kereskedelmi és Iparkamara, Szabadság tér 7, Budapest, Pest, 1054, Magyarország
A Magyar Kereskedelmi és Iparkamara és az Ecuadori Köztársaság budapesti nagykövetségének együttműködésével megrendezik az Üzleti lehetőségek Ecuadorban című fórumot.

Az eseményen Ecuador képviselői tartanak előadást az országuk iránt érdeklődő vállalkozások számára az ecuadori gazdasági és üzleti környezetről, valamint a kereskedelmi és befektetési lehetőségekről.

A rendezvény networkinggel zárul, valamint lehetőség lesz tárgyalni az Ecuadorból érkező három cég képviselőivel is.

Program

13.45 – 14.00
Regisztráció

14.00 – 14.30
Köszöntők
Galambos Attila, a Magyar Kereskedelmi és Iparkamara Nemzetközi Kollégiumának alelnöke (felkérés alatt)
Őexc. María del Carmen González Cabal, az Ecuadori Köztársaság nagykövete
Stádler Judit, a Latin-Amerika és Karib-térség Főosztály vezetője, Külgazdasági és Külügyminisztérium (felkérés alatt)

14.30 – 15.15
Üzleti környezet Ecuadorban: kereskedelmi és befektetési lehetőségek
Cristóbal Albán Proaño, kereskedelmi tanácsos, Ecuadori Köztársaság Nagykövetsége
Nyíri Iván, tiszteletbeli konzul, Ecuadori Köztársaság

15.15 – 15.20
Rövid film Magyarország gazdaságáról spanyol nyelven

15.20 – 15.30
Kérdések és válaszok

15.30 – 16.00
Networking

16.00 – 17.00
Tárgyalási lehetőség ecuadori csokoládé- és rózsaexpor-tőr cégekkel

Az Ecuadorból érkező cégek
CHOCONO – http://www.middleoftheworld.ec/
SAN JOSE CHOCOLATE – http://www.chocolatesanjose.ec
EVERBLOOM ROSES – https://www.everbloomroses.com
További információ és tárgyalási szándék jelzése: Cristóbal Albán Proaño, kereskedelmi tanácsos, e-mail: calban@produccion.gob.ec.

A részvétel feltétele
A férőhelyek száma korlátozott, ezért a jelentkezések azok beérkezésének sorrendjében kerülnek elfogadásra. Egy vállalkozás képviseletében maximum 2 fő vehet részt az eseményen.
A rendezvényen való részvétel ingyenes, de előzetes online regisztrációhoz kötött.

Online kereskedelem és mikrohitelek
2019-09-26 10:00 - 14:00 | Pécsi Kereskedelmi Központ, Majorossy Imre utca 36., Pécs, Magyarország
Legyen digitálisan felkészült vállalkozása és járjon a konkurencia elött több lépéssel!
www.vallalkozzdigitalisan.hu/esemenyek/regisztracio.html?rid=607

PROGRAM:
2019. szeptember 26. 9:00 Pécs-Baranyai Kereskedelmi és Iparkamara

09:00-10:00

Regisztráció

10:00-10:10

Köszöntő
Rabb Szabolcs, főtitkár, PBKIK

10:10-10:30

Fókuszban a térségi vállalkozások – Modern Vállalkozások Programja
Takács Károly, IKT tanácsadó, MVP

10:30-11:00

“online vagy ONLINE” -semmi elmélet csak vér-verejtékes tapasztalat!
Biros Levente, tulajdonos, Onlinemárkabolt Magyarország Kft.
-Legyél te az első, de semmiképpen sem az utolsó
-Kezdésnek kell egy ütős ötlet
-Az árazás evolúciója
-Munkatársak, akik nem alkalmazottak

11:00-11:20

Az online üzlet lehetőségei – Legyél Te is mindig nyitva!
Müller-Váczi Lívia, online marketing tanácsadó, RG-Stúdió Kft.

11:20-11:40

Kávészünet
-lehetőség személyes beszélgetésre a résztvevőkkel-

11:40-12:00

Vállalati kapcsolatok
Herbály István, ügyvezető, RG-Net Kft.

12:00-12:20

Mikrovállalatok – Mikrohitelek
Vitári Csaba, mikrohitel menedzser, Baranyai Megyei Vállalkozói Központ

12:20-12:40

Kérdezz! Előadóink válaszolnak!

12:40-13:40

Szendvicsebéd – Lehetőség személyes konzultációra az IKT tanácsadóval és az előadókkal/kiállítókkal

Kiállítók

IKT szakterület, termékpaletta

Dr. Sziráczki István

Adatbiztonsági és adatvédelmi szakjogász

OTP Bank Nyrt.

Kereskedelmi Bank

Ferge Balázs

Online marketing, webshop, SEO

Baranya Megyei Vállalkozói Központ

Mikrohitel menedzser- személyes konzultáció

Takács Károly

IKT tanácsadó

A rendezvényen választ kaphat többek között a következő kérdésekre

Hogyan tud egy vállalkozás lépést tartani a felgyorsult digitális fejlődéssel?
Hogy lehet a digitalizációval pótolni a hiányzó munkaerőt?
Hogyan juthat hozzá 35+5%-os vissza nem térítendő pályázati forráshoz?
Élni szeretne a személyes és díjmentes IKT konzultáció lehetőségével?
Szeretne a konkurencia előtt járni?
Szeretné tudni, hogy lehet cége sikeresebb az interneten?
Hogyan növelheti az internetes vásárlók számát?
Hogy érheti el ügyfeleit személyre szabott ajánlatokkal az interneten?

Várjuk Önt félnapos konferenciánkra, hogy elmondhassuk mik a válaszok a fenti kérdésekre!
A rendezvényen a részvétel díjmentes, azonban regisztrációhoz kötött. Kérjük, minél hamarabb regisztráljon, mivel a helyszín befogadóképességének elérésekor a regisztráció lezárul!

Meghívó

Fókuszban a BREXIT
2019-09-26 14:00 - 15:30 | Brit Rezidencia, Lórántffy Zsuzsanna út 7., Budapest, 1022, Magyarország
A Brit Nagykövetség és a Magyar Kereskedelmi és Iparkamara által szervezett „Fókuszban a BREXIT” című rendezvénysorozat következő eseménye 2019. szeptember 26. 14.00-15.10 lesz a Brit Rezidencián.

Az esemény a BREXIT tárgyalások alakulása, valamint a BREXIT következményei iránt érdeklődő és az arra való felkészülésre törekvő vállalkozások számára kíván tájékoztatást nyújtani.

PROGRAM

13:30-14:00
Regisztráció

14:00-14:10
Köszöntők
Őexc. Iain Lindsay, nagykövet, Brit Nagykövetség
Tényiné Stark Mária, nemzetközi igazgató, Magyar Kereskedelmi és Iparkamara

14:10-14:30
A BREXIT tárgyalások jelenlegi állása brit szemszögből
Z. Szilágyi Katalin, vezető gazdaságpolitikai attasé, Brit Nagykövetség

14:30-14:50
A vállalkozások BREXIT-re való felkészülése vámügyi szempontból
Dr. Somogyi Éva, osztályvezető, NAV, Vám Főosztály

14:50-15:10
Kérdések és válaszok

Részvétel feltételei
Jelentkezési határidő: 2019. szeptember 25., szerda, 12.00
A férőhelyek száma korlátozott, ezért a jelentkezéseket azok beérkezésének sorrendjében fogadjuk el. Egy vállalkozás képviseletében csak 2 fő vehet részt az eseményen.
A rendezvényen való részvétel ingyenes, de előzetes online regisztrációhoz kötött.

III. Nemzetközi Energia Fórum
2019-09-27 | Hotel Cornaro, Sinjska ul. 6, Split, 21000, Horvátország:
Az Európai és Globalizációs Tudományok intézete által idén harmadik alkalommal kerül megrendezésre a Nemzetközi Energia Fórum Horvátországban.

A rendezvény három szekcióra oszlik:

Globális energetikai trendek és előrejelzések
A Három Tenger Kezdeményezés és az Európai Energetikai Trendek
Európa és Horvátország: Napenergia

PROGRAM

A Fórum közreműködő partnere: Global Round Table, Brüsszel
Időpont: 2019. szeptember 27.
Helyszín: Horvátország, Split, Hotel Cornaro

Bővebb információ a III. Nemzetközi Energia Fórumról.

Miért éri meg?
2019-09-27 16:00 - 18:00 | Polgármesteri Hivatal, Pécs, Széchenyi tér 1., Pécs, 7621, Magyarország
Szakmai fórumsorozat indult a nyugdíjas foglalkoztatás előnyeinek bemutatására, ezúttal a vállalkozók teljes körű tájékoztatásával.
A pécsi fórumra szeptember 27-én 16.00-18.00 között kerül sor Pécs Megyei Jogú Város Polgármesteri Hivatal Közgyűlési termében.
Köszöntőt mond:

Dr. Őri László
Alpolgármester

Előadók:

Dolgos Attila
Közérdekű Nyugdíjas Szövetkezek Országos Érdekképviseleti Szövetsége alelnöke
Dr. habil. Réti Mária PhD
Szövetkezeti Kutatóintézet Nonprofit Kft.
Dr. Bak Klára PhD
Szövetkezeti Kutatóintézet Nonprofit Kft.

Kérjük, részvételi szándékát a https://forms.gle/LWVihYmbCswvLBeW6 linken vagy a szakmainapok@kozesz.hu e-mail címen jelezze!

Európai üzleti út az Egyesült Arab Emírségekbe
2019-09-30 - 2019-10-04 | Dubai, Egyesült Arab Emírségek
A Hajdú-Bihar Megyei Kereskedelmi és Iparkamara üzleti utat szervez az Egyesült Arab Emírségekbe, a 2019. szeptember 30. és október 4. közötti időszakban.

Az üzleti útra hat európai uniós partnerszervezet együttműködésében és hat ország közös delegációja keretében kerül sor:

Brüsszeli Kereskedelmi és Iparkamara
Észak-Görögországi Iparszövetség
Hajdú-Bihar Megyei Kereskedelmi és Iparkamara
Litván Innovációs Ügynökség
Londoni Kereskedelmi és Iparkamara
SICINDUSTRIA, Olaszország

Az Egyesült Arab Emírségek az arab világ negyedik legnagyobb gazdasága, regionális kereskedelmi központ szerepet tölt be a Közép-Kelet, Dél-Ázsia és Afrika jelentős piacai tekintetében.
Az Egyesült Arab Emírségek a világ 6-7. legnagyobb olajtartalékával rendelkezik, az egy főre eső GDP tekintetében a világ egyik leggazdagabb országa. Tény viszont, hogy Dubai esetében a GDP 95%-át már nem az olajbevételek adják. Dubai a világ egyik legjelentősebb üzleti és befektetési helyszíne, ami túlmutat alacsony adózási környezetén és nyitott kereskedelmi hátterén. A Dubai International a világon a harmadik legforgalmasabb repülőtér, a személyforgalom tekintetében. A 2020-as Dubai Expo további 6,9 milliárd dollár értékű fejlesztési projektet jelent a már most is világszínvonalú infrastruktúra terén.
A Dubai Expo 2020 októberében nyitja meg kapuit, nagyszámú munkahelyet létrehozva és már eddig több mint 40 milliárd dollár jövedelmet termelve a helyi gazdaságban. Dubai bővíteni kívánja nemzetközi partnereinek körét az Expo-ra; számos partnerségi lehetőség nyílik az innovatív vállalkozások számára.

Célcsoport:
A régió iránt érdeklődő exportorientált és innovatív cégprofilú vállalkozások, melyek elsősorban az alábbi ágazatokban tevékenykednek:

Körforgásos gazdaság
ICT
Mesterséges intelligencia és robotika
Okos városok (smart cities)
Energia és környezetvédelem
Élelmiszer- és csomagolóipar
Szállítás és mobilitás
Turizmus
Egészségipar

Az üzletember-találkozóra a Dubai Kereskedelmi és Iparkamara szervezésében kerül sor. A programban szerepel még a Dubai Expo, a Dubai Multi Commodities Centre (Free Zone) valamint a Dubai Future Accelerators meglátogatása, illetve látogatás a Ras Al Khaimah Emírségbe (egyeztetés alatt).

Miért érdemes részt venni?

előre szervezett B2B találkozók Dubai-ban a Dubai Kereskedelmi és Iparkamara szervezésében;
networking lehetőség a többi partner ország (Belgium, Görögország, Litvánia, Nagy-Britannia Olaszország) delegáció-tagjaival;
az Ön cégprofilja bekerül a közös delegáció elektronikus kiadványába és eljut a dubai vállalkozásokhoz;
kiutazás előtti és emirátusi helyszíni tájékoztató a piacról és az üzletkötés tudnivalóiról;
csoportos szállásfoglalás kedvező áron

Költségek:
A résztvevők viselik a kiutazás és a kinn tartózkodás költségeit. Tájékoztatásul: az Emirates Budapest – Dubai járatának költsége a jelen felhívás napján 145.300,- Ft (Saver, oda-vissza út). A hat országos delegáció egy dubai szállodában kerül elhelyezésre, melyről később küldünk információt az érdekelt vállalkozások számára.

A szakmai programok nyelve az angol, tolmácsolást nem biztosított.
Jelentkezési határidő: 2019. július 20.

Felhívom szíves figyelmét, hogy az üzleti út minimum 5 vállalkozás jelentkezése és részvétele esetén valósul meg! Jelentkezés a mellékelt jelentkezési lap és adatkezelési hozzájáruló nyilatkozat kitöltésével és visszaküldésével a hbkik@hbkik.hu email címre történik, a fenti határidőig.

További információval Dr. Kiss András gazdaságfejlesztési és innovációs osztályvezető (Tel: 06 30 9678891, Email: kiss.andras@hbkik.hu).

Kína - KKE Innovációs Konferencia
2019-09-30 08:00 - 17:00 | Pécsi Kereskedelmi Központ, Majorossy Imre utca 36., Pécs, Magyarország
A Kína-KKE együttműködési platformot 2011-ben hozták létre a „Belt and Road” kezdeményezés keretében. Azóta több nagyszabású politikai és üzleti találkozóra került sor Kína és a közép-kelet-európai országok között az együttműködés elősegítése érdekében. Ennek keretében kerül megrendezésre 2019. október 8-9 között Belgrádban a Kína-KKE Innovációs Konferencia, melyen részt vesz Palkovics László, Magyarország innovációs és technológiai minisztere is. A kísérő programok keretében panelbeszélgetések mellett B2B-találkozók lebonyolítására is lehetőségük nyílik az érdeklődő üzletembereknek. A konferencia részletes programja és a regisztráció az alábbi linken keresztül érhető el:
https://china-ceec-innovation.com/about/

DesignPécs Hét 2019
2019-09-30 08:00 - 2019-10-06 17:00 | Majorossy Imre utca 36., Pécs, 7625, Magyarország
A DesignPécs Hét – amely idén is a Design Hét Budapest rendezvény hivatalos részeként kerül megszervezésre – célja, hogy lehetőséget biztosítson a helyi alkotóknak, tervezőknek, kreatív iparági szakembereknek és a művészethez kapcsolódó valamennyi embernek és vállalkozásnak, hogy bemutassák tevékenységüket és részt vehessenek a DesignPécs programjain.

A DesignPécs Hét ideje alatt technológiai, építészeti, képzőművészeti kiállítások, divatbemutatók, nyitott laboratóriumok, tréningek, workshopok, vásárok, fórumok, kerekasztal beszélgetések várják az érdeklődőket.
2019-ben a DesignPécs nagyobb lesz, mint valaha! Idén további külsős partnerek, vállalkozók, kreatív alkotók, tervezők és művészek érkeznek minden szakterületről. Nemzetközi szinten kreatív ipari kordinátorok (ügynökségek, egyetemek képviselői) az Enterprise Europe Network hálózat révén segítenek a fentiek piaci megjelenítésében.
A szerezők elindították a DesignPécs Hét Kirakatversenyt, melynek fő célja, hogy a kiállításokhoz kapcsolódó dekoratív kirakatok és kirakati installációk készüljenek, melyek a versenytémáknak megfelelő látvánnyal megragadó díszletként emelik az esemény fényét. A verseny felhívása ITT olvasható.
Az Enterprise Europe Network nemzetközi üzletember találkozót (Open4Business B2B) szervez a DesignPécs ideje alatt, mely közelebb hozza a résztvevőket a nemzetközi kapcsolatokhoz és színes programok során csatlakozhatnak egy igazán élettel teli fesztiválhoz.
Közös célunk, hogy új életre keltsük és segítsük a régió virágzását. A rendezvény egyik fő feladata a vállalkozások és a kreatív ipar támogatása, valamint Pécs felkerülése az európai formatervezési térképre.
PROGRAMOK
REGISZTRÁCIÓ

Munkáltatói fórum Mohácson
2019-09-30 10:00 - 12:00 | Mohács, Magyarország
A minél hatékonyabb munkaerő utánpótlás érdekében szerveznek Munkáltatói – Vállalkozói Fórumot Mohácson.

Szeptember 30-án, a Mohácsi Járási Hivatal Foglalkoztatási Osztályának épületében 10.00 órakor kezdődő eseményt a Baranya Megyei Önkormányzat a TOP-5.1.1-15-BA1-2016-00001 kódszámú „Foglalkoztatási Szövetkezés Baranya Felzárkózásáért 2020” című projekt keretében szervezi.
A fórumon résztvevők a paktum keretében kapható foglalkoztatás ösztönző támogatási lehetőségekről. kapnak majd tájékoztatást. Várják a szervezők, a paktummal kapcsolatos vállalkozói ötleteket, igényeket, valamint a vállalkozókat segítő információkkal kerekasztal beszélgetést is terveznek.

Első Szlovén Plazma Nap
2019-09-30 10:00 - 14:00 | Ljubljana, Szlovénia, Ljubljana, Szlovénia
Az Első Szlovén Plazma Napot a Ljubljanai Egyetem biotechnikai tanszéke szervezi, ahol a plazma ipari felhasználásának lehetőségeiről esik szó.

A rendezvény időpontja: 2019. szeptember 30.

Regisztráció a sebastian.dahle@bf.uni-lj.si e-mail címen név és cégnév megadásával. Kérjük a levélben jelezze, hogy szükség van-e szlovén-angol tolmácsra!

További információk az egyetem honlapján.
